CELEX: 32019D2113
Language: bg
Date: 2019-12-09 00:00:00
Title: Решение (ОВППС) 2019/2113 на Съвета от 9 декември 2019 година за изменение на Решение (ОВППС) 2016/2356 в подкрепа на дейността на SEESAC по разоръжаване и контрол на оръжията в Югоизточна Европа в рамките на стратегията на ЕС за борба с незаконното натрупване и трафика на МОЛВ и боеприпаси за тях

10.12.2019   
               
               
                  BG
               
               
                  Официален вестник на Европейския съюз
               
               
                  L 318/161
               
            
         РЕШЕНИЕ (ОВППС) 2019/2113 НА СЪВЕТА
         от 9 декември 2019 година
         за изменение на Решение (ОВППС) 2016/2356 в подкрепа на дейността на SEESAC по разоръжаване и контрол на оръжията в Югоизточна Европа в рамките на стратегията на ЕС за борба с незаконното натрупване и трафика на МОЛВ и боеприпаси за тях
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за Европейския съюз, и по-специално член 28, параграф 1 и член 31, параграф 1 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 19 декември 2016 г. Съветът прие Решение (ОВППС) 2016/2356 (1).
                  
               
                     (2)
                  
                  
                     В Решение (ОВППС) 2016/2356 се предвижда 36-месечен срок на изпълнение за дейностите, посочени в член 1 от него, считано от датата на сключване на споразумението за финансиране, посочено в член 3, параграф 3 от него.
                  
               
                     (3)
                  
                  
                     На 13 ноември 2019 г. Програмата на ООН за развитие (ПРООН), действаща от името на Центъра за Югоизточна и Източна Европа за контрол на малки оръжия и леки въоръжения (SEESAC), поиска от Съюза разрешение да удължи с пет месеца срока на изпълнение на Решение (ОВППС) 2016/2356.
                  
               
                     (4)
                  
                  
                     Поисканото изменение на Решение (ОВППС) 2016/2356 се отнася до член 5, параграф 2 от него и до раздел 6 от приложението към същото решение, в което следва да се измени позоваването на продължителността на проекта.
                  
               
                     (5)
                  
                  
                     Продължаването на дейностите по член 1 от Решение (ОВППС) 2016/2356, както изрично е посочено в искането, отправено от ПРООН от името на SEESAC на 13 ноември 2019 г., може да бъде осъществено без това да има въздействие върху ресурсите.
                  
               
                     (6)
                  
                  
                     Поради това Решение (ОВППС) 2016/2356 следва да бъде изменено, за да се даде възможност да продължи изпълнението на дейностите, посочени в член 1 от същото решение, чрез съответното удължаване на срока му на действие,
                  
               ПРИЕ НАСТОЯЩОТО РЕШЕНИЕ:
         
            Член 1
            Решение (ОВППС) 2016/2356 се изменя, както следва:
            
                        1)
                     
                     
                        Член 5, параграф 2 се заменя със следното:
                        
                           „2.   Срокът на действие на настоящото решение изтича 41 месеца след датата на сключване на споразумението, посочено в член 3, параграф 3 или шест месеца след датата на влизането в сила на настоящото решение, ако в рамките на този период не е сключено споразумение.“
                        
                     
                  
                        2)
                     
                     
                        Текстът на раздел 6 от приложението се заменя със следното:
                        
                                    „6.
                                 
                                 
                                    Продължителност
                                    Въз основа на опита от прилагането на Решение 2010/179/ОВППС на Съвета и предвид регионалния обхват на проекта, броя на бенефициерите и броя и сложността на планираните дейности, времевата рамка за изпълнение е 41 месеца.“
                                 
                              
                  
         
            Член 2
            Настоящото решение влиза в сила в деня на приемането му.
         
         
            Съставено в Брюксел на 9 декември 2019 година.
            
               
                  За Съвета
               
               
                  Председател
               
               J. BORRELL FONTELLES
            
         
         
            (1)  Решение (ОВППС) 2016/2356 на Съвета от 19 декември 2016 г. в подкрепа на дейностите на SEESAC по разоръжаване и контрол на оръжията в Югоизточна Европа в рамките на Стратегията на ЕС за борба с незаконното натрупване и трафика на МОЛВ и боеприпаси за тях (OВ L 348, 21.12.2016 г.,стp. 60).